b'\n_START_ARTICLE_\nNikodem Caro\n_START_SECTION_\nBakgrunn\n_START_PARAGRAPH_\nNikodem Caro var av j\xc3\xb8disk religion; hans familie hadde kjente rabbinere i stamtreet, faren var utdannet rabbiner og virket som kj\xc3\xb8pmann i \xc5\x81\xc3\xb3d\xc5\xba, og der var han visekonsul for Det tyske rike.\n_START_SECTION_\nKjemiker\n_START_PARAGRAPH_\nNikodem Caro studerte kjemi i Berlin ved Technische Hochschule Charlottenburg og fikk sin doktorgrad ved universitetet i Rostock. Fra 1895 og framover arbeidet han ved Deutsche Dynamit AG sammen med Adolf Frank med utviklingen av kalsiumcyanamid som et middel for \xc3\xa5 fiksere nitrogen. Sammen utviklet de metoden som blir kalt Frank-Caro-prosessen. Caro ble en viktig figur i gj\xc3\xb8dselsindustrien og en rival til Fritz Haber._NEWLINE_Caro forfattet en rekke b\xc3\xb8ker innen sitt fagomr\xc3\xa5de: Gewinnung von Chlor und Salzaeure (1893), Landwirtschaftliche Untersuchungen (1895), Handbuch f\xc3\xbcr Azetylin (1904), Die Torflager als Kraftquellen (1907)._NEWLINE_Caro bidro ogs\xc3\xa5 til produksjon av kjemiske v\xc3\xa5pen brukt av tyske tropper under 1. verdenskrig. Etter krigen ble han f\xc3\xb8rste president i Bayrische Stickstoffwerke AG._NEWLINE_Nikodem Caro ble gjort til \xc3\xa6resborger i hele 18 bayerske kommuner, han ble bulgarsk generalkonsul, og \xc3\xa6ressenator ved flere universiteter. Han ble ogs\xc3\xa5 medlem av det russiske vitenskapsakademi._NEWLINE_Etter at Hitler kom til makten ble raskt det vanskelig for j\xc3\xb8dene, og da dro Caro fra Berlin til Sveits og Italia. Caro d\xc3\xb8de i 1935 og ble gravlagt i Z\xc3\xbcrich.'